钦定古今图书集成/明伦汇编/官常典/第637卷 > 移剌益
## 钦定古今图书集成/明伦汇编/官常典/第637卷 > 移剌益

按《金史》本传：“益，字子迁，明昌三年，畿内饥，擢授霸州
刺史，同授刺史者十一人。既入谢，诏谕之曰：‘亲民之
职，惟在守令。比岁民饥，故遣卿等往抚育之。其资序
有过者，有弗及者，朕不计此，但以材选，尔其知之’。既
至，首出俸粟以食饥者。于是倅以下及郡人递出粟
以佐之，且命属县视以为法，多所全活。郡东南有堤”，
久颓圮，水屡为害，益增修之，民以为便，为益立祠。